11 iunie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale pe mai multe străzi din **localitatea Ștefăneștii de Jos, județul Ilfov**:

Ca urmare a unui scurt circuit electric produs la o stație de transformare, a fost generat un defect pe conducta de gaze naturale aflată pe strada Rozelor din localitatea Ștefăneștii de Jos, județul Ilfov. Pentru a pune consumatorii în siguranță, **Distrigaz Sud Rețele** **a întrerupt temporar alimentarea cu gaze naturale în data de 10 iunie 2025, la ora 21:30.**

În urma acestei întreruperi neplanificate, sunt afectați **251 clienți casnici și noncasnici** situați pe următoarele străzi: Bujorului, Crizantemelor, Narciselor, Rozelor, Ștefănești, Stufului, Toporași, Violetelor, Albăstrelelor, Anemonelor, Begoniilor, Brândușelor, Busuiocului, Ghioceilor, Gladiolelor, Între Vii, Margaretelor, Mimozelor, Rozmarinului, Viilor din localitatea Ștefăneștii de Jos, județul Ilfov.

Echipele Distrigaz Sud Rețele sunt la fața locului pentru a asigura remedierea defectului. **Reluarea alimentării cu gaze naturale a clienților afectați se va face în cursul zilei de 11 iunie 2025, începând cu orele 15:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*